# Bohumil Hrabal

### A Wikipédiából, a szabad lexikonból.

| Ez a szócikk vagy szakasz nem idézi a forrásokat, amelyek alapján készült. Az ezen a lapon látható jelölés 2007 márciusából származik.

Bohumil Hrabal, 1994

Bohumil Hrabal (1914. március 28., Brno – 1997. február 3., Prága): cseh író.

## [szerkesztés] Élete és művei

Morvaországban, Brno-Židenice-n született. Apja nevét nem ismerjük. Nevelőapja František Hrabal sörgyári könyvelő, akihez anyja, Marie 1920-ban ment férjhez. A kis Bohumil nem volt jó tanuló, az iskolánál sokkal jobban érdekelte a sörgyár világa és a munkások történetei, különösen nevelőapjának testvére, Jozef volt rá nagy hatással. A nymburki (más források szerint polnai) sörgyárban eltöltött gyermekkor élményei és a kisvárosi hangulat Hrabal számos későbbi művében alapvető motívumként jelenik meg.

Bohumil Hrabal, 1994

1935-ben érettségizik és beiratkozik a prágai Károly egyetem jogi karára, de a háború és a német megszállás miatt tanulmányait csak 1946-ban fejezi be. A háború alatt rövid ideig vasúti forgalmistaként dolgozik Kostomlatyban, ebből az élményből születik a Szigorúan ellenőrzött vonatok (1965), amelyből Jiří Menzel rendezett Oscar-díjas filmet. Volt biztosítási ügynök, kereskedelmi utazó, és az 50-es években a kladnói vasműben dolgozott fizikai munkásként Vladimír Boudníkkal.

1963-tól foglalkozásszerűen ír. A 70-es évek elején a csehszlovák hatóságok számos könyvét nem engedték megjelenni, többek között az Őfelsége pincére voltam (Obsluhoval jsem anglického krále) és a Városka, ahol megállt az idő (Městečko, kde se zastavil čas) címűeket. Egy darabig szamizdatokban és külföldön publikál.

Galambetetés közben, a prágai Na Bulovce kórház ötödik emeletéről kizuhanva halt meg. Halálát többen hrabali szatirikus, fekete humorral megkomponált öngyilkosságnak hiszik.

## [szerkesztés] Irodalmi stílusa, hatása

Hrabal sírköve

Kifejező, rendkívül vizuális stílusban írt, gyakran nagyon hosszú mondatokban. Táncórák idősebbeknek és haladóknak (Taneční hodiny pro starší a pokročilé, 1964) c. könyve egyetlen hosszú mondat. Kedvenc karakterei gyakran fogalmaznak meg alapvető igazságokat a cseh kispolgár együgyű bölcsességével. Hősei egyszerre nevetségesek – primitív humoruk és kispolgári bujaságuk miatt – és testesítik meg a legnagyobb nehézségeket is túlvészelő életvidámságot és a legrosszabb körülmények között is boldogságra törekvést.

Jaroslav Hašekkel és Karel Čapekkel együtt a 20. századi cseh irodalom (különösen szatíra) vezéralakjai. Műveit 27 nyelvre fordították le.

## [szerkesztés] Idézetek

- Érdekes, hogy a fiatal költők másra sem gondolnak csak a halálra, a sok vén marhának pedig csak a lányokon jár az esze (Táncórák idősebbeknek és haladóknak)
- Senki más nem fejezi ki úgy Prágát mint Bohumil Hrabal. Csak ő képes a barokk képzeletet a kisember humorával ötvözni (Milan Kundera).

## [szerkesztés] Művei

Bohumil Hrabal portréja kedvenc macskáival a prágai »Hrabal-falon«

### [szerkesztés] Magyar fordításban

- A városka, ahol megállt az idő
- Bambini di Praga 1947
- Búvópatak
- Egy osztályismétlő emlékezései
- Díszgyász
- Foghíjak
- Gyöngéd barbárok
- Harlekin Milliói
- Házimurik
- Levelek Áprilkának
- Macska-maszkabál, avagy gyónás feloldozás nélkül
- Őfelsége pincére voltam
- Rózsalovag
- Skizofrén evangélium
- Sörgyári Capriccio
- Szigorúan ellenőrzött vonatok
- Színnyomatok
- Táncórák idősebbeknek és haladóknak
- Tükrök árulása
- Véres történetek és legendák
- Vita Nuova
- Zsebcselek

### [szerkesztés] Cseh nyelven

- Ztracená ulička, Nymburk: Hrádek 1948
- Perlička na dne, Prága: CS 1963.
- Pábitelé, Prága: MF 1964.
- Taneční hodiny pro starší a pokročilé, Prága: CS 1964.
- Ostře sledované vlaky, Prága: CS 1965.
- Inzerát na dům, ve kterém už nechci bydlet. Prága: MF 1965.
- Morytáty a legendy, Prága: CS 1968.
- Domácí úkoly, Úvahy a rozhovory. Prága: MF 1970.
- Poupata, Prága: MF 1970, a cenzúra elkobozta és megsemmisítette
- Obsluhoval jsem anglického krále, Prága: Petlice 1971 (szamizdat)
- Něžný barbar, Prága: Petlice 1973 (szamizdat); Emigrációban kiadva: Index, Köln, 1981.
- Postřižiny, Prága: Petlice 1974 (szamizdat)
- Městečko, kde se zastavil čas, Prága: Petlice 1974 (szamizdat); Emigrációban: Comenius, Innsbruck, 1978.
- Příliš hlučná samota, Prága: Česká expedice 1977 (szamizdat); Emigrációban: Index, Köln, 1980.
- Slavnosti sněženek, Prága: CS 1978.
- Krasosmutnění, Prága: CS 1979.
- Harlekýnovy milióny, Prága: CS 1981.
- Kluby poezie, Prága: MF 1981.
- Domácí úkoly z pilnosti, Prága: MF 1982.
- Život bez smokingu, Prága: CS 1986.
- Svatby v dome, Prága: Pražská imaginace 1986 (szamizdat); Emigrációban: 68’Publishers, Toronto, 1987.
- Vita nuova, Prága: Pražská imaginace 1986 (szamizdat); Emigrációban: 68’Publishers, Toronto, 1987.
- Proluky, Prága: Petlice 1986 (szamizdat) Emigrációban: 68’Publishers, Toronto, 1986.
- Kličky na kapesníku, Prága: Pražská imaginace 1987 (szamizdat)
- Listopadový uragán, Prága: Tvorba 1990.
- Ponorné říčky, Prága: Pražská imaginace 1991.
- Růžový kavalír, Prága: Pražská imaginace 1991.
- Aurora na mělčině, Prága: Pražská imaginace 1992.
- Večerníčky pro Cassia, Pražská imaginace, Prague 1993.
- Atomová mašina značky Perkeo sc, Prace, 1991
- Bambino di Praga; Barvotisky; Krásná Poldi Prága: Československý spisovatel, 1990
- Básnění Prága: Pražská imaginace, 1991
- Bibliografie dodatky rejstříky Prága: Pražská imaginace, 1997
- Buďte tak hodná, vytáhnete rolety: výbor z milostné korespondence Prága: Triton, 1999
- Chcete vidět Zlatou Prahu?: výbor z povídek Prága: Mladá fronta, 1989
- Já si vzpomínám jen a jen na slunečné dny Nymburk: S Klos, 1998

Összegyűjtött művei 19 kötetben jelentek meg a 90-es években.

## [szerkesztés] Külső hivatkozások

A magyar Wikidézetben további idézetek találhatóak
Bohumil Hrabal témában.
A lap eredeti címe "http://hu.wikipedia.org../../../b/o/h/Bohumil_Hrabal_2e4b.html"

Kategóriák: Az összes forráshivatkozásra váró lap | Forráshivatkozásra váró lapok 2007 márciusából | Cseh költők, írók

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Català
- Česky
- Deutsch
- Esperanto
- فارسی
- Français
- Italiano
- 한국어
- Nederlands
- Polski
- Română
- Slovenčina
- Svenska